DA Den Europæiske Unions Tidende L 182/1

AFTALE

mellem Den Europæiske Union og Kongeriget Danmark om retternes kompetence og om anerkendelse og fuldbyrdelse af retsafgørelser på det civil- og handelsretlige område

Ifølge artikel 4 i aftalen af 19. oktober 2005 mellem Den Europæiske Union og Kongeriget Danmark om retternes kompetence og om anerkendelse og fuldbyrdelse af retsafgørelser på det civil- og handelsretlige område (1) (i det følgende benævnt »aftalen«), som er indgået ved Rådets afgørelse 2006/325/EF (2), skal Danmark, når der vedtages gennemførelsesforanstaltninger i henhold til artikel 74, stk. 2, i Rådets forordning (EF) nr. 44/2001 (3), meddele Kommissionen, hvorvidt Danmark har besluttet at gennemføre sådanne foranstaltninger.

I overensstemmelse med aftalens artikel 3, stk. 2, har Danmark ved brev af 14. januar 2009 meddelt Kommissionen sin beslutning om at gennemføre Rådets forordning (EF) nr. 4/2009 (4), for så vidt som forordning (EF) nr. 44/2001 (»Bruxelles I-forordningen«) derved ændres (5).

Forordning (EF) nr. 44/2001 blev ophævet og erstattet af Europa-Parlamentets og Rådets forordning (EU) nr. 1215/2012 (6). I overensstemmelse med aftalens artikel 3, stk. 2, har Danmark ved brev af 20. december 2012 meddelt Kommissionen sin beslutning om at gennemføre forordning (EU) nr. 1215/2012 (7).

Kommissionens gennemførelsesforordning (EU) 2015/228 (8) blev vedtaget den 17. februar 2015. I overensstemmelse med aftalens artikel 3, stk. 2, har Danmark ved brev af 22. april 2015 meddelt Kommissionen sin beslutning om at gennemføre gennemførelsesforordning (EU) 2015/228.

Det fremgår af aftalens artikel 4, stk. 4, at den danske meddelelse skaber gensidige forpligtelser mellem Danmark og Den Europæiske Union. Gennemførelsesforordning (EU) 2015/228 udgør således en ændring af aftalen, for så vidt som den ændrer forordning (EF) nr. 44/2001 (erstattet af forordning (EU) nr. 1215/2012), som ændret ved forordning (EF) nr. 4/2009, og betragtes som et bilag knyttet hertil.

I henhold til aftalens artikel 4, stk. 3, kan gennemførelse af gennemførelsesforordning (EU) 2015/228 i Danmark ske administrativt i medfør af § 9 a, stk. 1, i lov nr. 1563 af 20. december 2006 om Bruxelles I-forordningen. De nødvendige administrative foranstaltninger trådte i kraft den 22. april 2015.

(1) Aftale mellem Det Europæiske Fællesskab og Kongeriget Danmark om retternes kompetence og om anerkendelse og fuldbyrdelse af retsafgørelser på det civil- og handelsretlige område (EUT L 299 af 16.11.2005, s. 62).

(2) Rådets afgørelse 2006/325/EF af 27. april 2006 om indgåelse af aftalen mellem Det Europæiske Fællesskab og Kongeriget Danmark om retternes kompetence og om anerkendelse og fuldbyrdelse af retsafgørelser på det civil- og handelsretlige område (EUT L 120 af 5.5.2006, s. 22).

(3) Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12 af 16.1.2001, s. 1).

(4) Rådets forordning (EF) nr. 4/2009 af 18. december 2008 om kompetence, lovvalg, anerkendelse og fuldbyrdelse af retsafgørelser og samarbejde vedrørende underholdspligt (EUT L 7 af 10.1.2009, s. 1).

(5) EUT L 149 af 12.6.2009, s. 80.

(6) Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EUT L 351 af 20.12.2012, s. 1).

(7) EUT L 79 af 21.3.2013, s. 4.

(8) Kommissionens gennemførelsesforordning (EU) 2015/228 af 17. februar 2015 om erstatning af bilag I-VII til Rådets forordning (EF) nr. 4/2009 om kompetence, lovvalg, anerkendelse og fuldbyrdelse af retsafgørelser og samarbejde vedrørende underholdspligt (EUT L 49 af 20.2.2015, s. 1).